**POKYNY K „MINISOČKE“**

Minisoč je písomná práca žiaka a má byť vyjadrením jeho špecifického záujmu v prírodovednej oblasti (biológia, fyzika, matematika, chémia). Žiak si vyberie školiteľa. Je dobré, ak sa jej žiak venuje dlhší čas ( zbiera potrebné informácie, vzdeláva sa sám v danej oblasti, niečo skúma, pozoruje, s niečím experimentuje). Počas prípravy si žiak vytvára svoje vlastné názory, postrehy a zaznamenáva ich. Vhodné je porovnanie výhod, nevýhod, vyjadrenie argumentácie pre a proti či vlastných myšlienok. Práca nesmie byť len odpisom z kníh či kópiou nejakej Web-stránky!

Ak žiak potrebuje niečo z knihy, alebo Internetu odpísať, je nutné uviesť **citáciu!** (Stačí uviesť do zátvorky číslo, pod ktorým je kniha alebo Web-stránka označená v časti „Použitá literatúra“).

* **Ako členiť text v práci:**
* *Titulná strana*
* názov práce, školy, meno žiaka a školiteľa, trieda, školský rok, obrázok súvisiaci s témou práce
* *Obsah*
* názvy kapitol a podkapitol, čísla strán
* *Úvod*
* dôvod výberu témy, stručný obsah jednotlivých kapitol, stanovenie cieľa
* *Jadro*
* Kapitoly, podkapitoly
* teória, vlastný prínos práce
* text môže byť popretkávaný obrázkami, grafmi, tabuľkami
* *Záver*
* zhodnotenie (či sa podarilo dosiahnuť cieľ práce),prínos práce
* *Použitá literatúra*
* uviesť internetové zdroje (presnú Web-stránku),knihy (autor, názov knihy, ISBN)
* *Prílohy*
* doplňujúce obrázky, fotografie, grafy, tabuľky....
* **Požiadavky v konkrétnom ročníku:**
* *prima (1. ročník osemročného štúdia):*
* 4 -5 strán textu normostrany vo Worde (týka sa jadra práce, obrázky sa nepočítajú) zviazané v hrebeňovej väzbe
* minimálne 3 zdroje (knihy, Internetové stránky – vhodná je ich kombinácia)
* *sekunda (2. ročník osemročného štúdia):*
* 5 - 6 strán textu normostrany vo Worde (týka sa jadra práce, obrázky sa nepočítajú) zviazané v hrebeňovej väzbe
* minimálne 4 zdroje (knihy, Internetové stránky – vhodná je ich kombinácia)
* *tercia (3. ročník osemročného štúdia):*
* 6 -7 strán textu normostrany vo Worde (týka sa jadra práce, obrázky sa nepočítajú) zviazané v hrebeňovej väzbe
* minimálne 5 zdrojov (knihy, Internetové stránky – vhodná je ich kombinácia)
* *kvarta (4. ročník osemročného štúdia):*
* 7 -8 strán textu normostrany vo Worde (týka sa jadra práce, obrázky sa nepočítajú) zviazané v hrebeňovej väzbe
* minimálne 6 zdrojov (knihy, Internetové stránky – vhodná je ich kombinácia)
* **Termíny:**
* **do 15. októbra**: nahlásenie témy vyučujúcemu ten predmet, do ktorého práca spadá (biológia: p.Lacková, fyzika: p.Kozelková,p.Plencnerová, , chémia: p. Halászová)
* **do 30**.októbra: vyučujúcemu predložiť obsah práce a vlastný prínos práce
* **do 30. novembra**: spracovaná teoretická časť práce, vybraná literatúra
* **do 20**.**decembra**: rozpracovanie praktickej časti/ vlastného prínosu
* **do 30.januára**: práca napísaná v šablóne – odovzdaná vyučujúcemu na kontrolu. úprava práce, oprava prípadných chýb. Príprava prezentácie/ posteru
* **do 28.februára**: odovzdanie práce
* **do 15.marca**: odovzdanie posteru/prezentácie
* **začiatok apríla:** obhajoba prác
* **Prezentácia**

Žiak si pripraví krátku prezentáciu v Powerpointe. Na stránkach má len heslovité informácie (nie celé vety) a obrázky. Prezentácia práce prebieha pred triedou a komisiou.

Žiak môže pri prezentácii použiť model, ktorý vytvoril, alebo predmety súvisiace s prácou. Môže použiť i krátku videonahrávku, ktorá s jeho prácou súvisí.

Tri najlepšie práce budú odmenené a všetky práce, ktoré budú spĺňať kritériá budú v rámci predmetov ohodnotené známkou.